21.12.2022
EL
Επίσημη Εφημερίδα της Ευρωπαϊκής Ένωσης
L 327/29
Άρθρο 15 Ενισχύσεις υπέρ του αναδασμού γεωργικών εκτάσεων Οι ενισχύσεις αναδασμού γεωργικών εκτάσεων συμβιβάζονται με την εσωτερική αγορά κατά την έννοια του άρθρου 107 παράγραφος 3 στοιχείο γ) της Συνθήκης και απαλλάσσονται από την υποχρέωση κοινοποίησης του άρθρου 108 παράγραφος 3 της Συνθήκης, εάν πληρούν τις προϋποθέσεις που προβλέπονται στο κεφάλαιο I του παρόντος κανονισμού και χορηγούνται για την κάλυψη των νομικών και διοικητικών δαπανών, συμπεριλαμβανομένων των δαπανών για έρευνες, και περιορίζονται σε αυτές, μέχρι και το 100 % των πραγματικών δαπανών.
Άρθρο 16 Ενισχύσεις για επενδύσεις που αφορούν τη μετεγκατάσταση κτιρίων γεωργικών εκμεταλλεύσεων 1.
Οι ενισχύσεις υπέρ ΜΜΕ που δραστηριοποιούνται στην πρωτογενή γεωργική παραγωγή για επενδύσεις που αφορούν τη μετεγκατάσταση κτιρίων γεωργικών εκμεταλλεύσεων συμβιβάζονται με την εσωτερική αγορά κατά την έννοια του άρθρου 107 παράγραφος 3 στοιχείο γ) της Συνθήκης και απαλλάσσονται από την υποχρέωση κοινοποίησης του άρθρου 108 παράγραφος 3 της Συνθήκης, εάν πληρούν τις προϋποθέσεις που προβλέπονται στο παρόν άρθρο και στο κεφάλαιο I του παρόντος κανονι­ σμού.
2.
Η μετεγκατάσταση του κτιρίου γεωργικής εκμετάλλευσης πρέπει να εξυπηρετεί στόχο δημόσιου συμφέροντος.
Το δημόσιο συμφέρον του οποίου γίνεται επίκληση για την αιτιολόγηση της χορήγησης ενίσχυσης βάσει του παρόντος άρθρου προσδιορίζεται στις σχετικές διατάξεις του οικείου κράτους μέλους. 3.
Όταν η μετεγκατάσταση κτιρίου γεωργικής εκμετάλλευσης συνίσταται στην κατεδάφιση, την απομάκρυνση και την ανακατασκευή υφιστάμενων εγκαταστάσεων, η ένταση της ενίσχυσης περιορίζεται στο 100 % των πραγματικών δαπανών για δραστηριότητες αυτού του είδους.
4. Όταν, εκτός από την αναφερόμενη στην παράγραφο 3 κατεδάφιση, απομάκρυνση και ανακατασκευή υφιστάμενων εγκατα­ στάσεων, η μετεγκατάσταση κτιρίου γεωργικής εκμετάλλευσης συνεπάγεται τον εκσυγχρονισμό των εγκαταστάσεων αυτών ή την αύξηση της παραγωγικής ικανότητας, ισχύουν οι εντάσεις ενίσχυσης για επενδύσεις που αναφέρονται στο άρθρο 14 παράγραφοι 12 έως 15 για δαπάνες που αφορούν τον εκσυγχρονισμό των εγκαταστάσεων ή την αύξηση της παραγωγικής ικανότητας.
Για τους σκοπούς της παρούσας παραγράφου, η απλή αντικατάσταση υφισταμένου κτιρίου ή εγκαταστάσεων με νέο σύγχρονο κτίριο ή εγκαταστάσεις χωρίς ριζική μεταβολή της παραγωγής ή της σχετικής τεχνολογίας δεν θεωρείται εκσυγχρονισμός .
5. Η μέγιστη ένταση της ενίσχυσης μπορεί να ανέλθει στο 100 % των επιλέξιμων δαπανών, όταν η μετεγκατάσταση αφορά δραστηριότητες πλησίον αγροτικών οικισμών, με στόχο τη βελτίωση της ποιότητας ζωής ή τη βελτίωση των περιβαλλοντικών επιδόσεων του αγροτικού οικισμού.
Άρθρο 17 Ενισχύσεις για επενδύσεις συναφείς με τη μεταποίηση ή την εμπορία γεωργικών προϊόντων 1.
Οι ενισχύσεις για επενδύσεις συναφείς με τη μεταποίηση ή την εμπορία γεωργικών προϊόντων συμβιβάζονται με την εσωτερική αγορά κατά την έννοια του άρθρου 107 παράγραφος 3 στοιχείο γ) της Συνθήκης και απαλλάσσονται από την υποχρέωση κοινοποίησης του άρθρου 108 παράγραφος 3 της Συνθήκης, εάν πληρούν τις προϋποθέσεις που προβλέπονται στο παρόν άρθρο και στο κεφάλαιο I του παρόντος κανονισμού. 2.
Η επένδυση αφορά ενσώματα ή άυλα περιουσιακά στοιχεία που είναι συναφή με τη μεταποίηση γεωργικών προϊόντων ή την εμπορία γεωργικών προϊόντων.
3. Επενδύσεις σε σχέση με την παραγωγή βιοκαυσίμων βασιζόμενων σε εδώδιμα φυτά δεν είναι επιλέξιμες για ενίσχυση βάσει του παρόντος άρθρου.
4. Όταν για μια επένδυση απαιτείται εκτίμηση περιβαλλοντικών επιπτώσεων, σύμφωνα με την οδηγία 2011/92/ΕΕ, η ενίσχυση υπόκειται στην προϋπόθεση ότι η εν λόγω εκτίμηση έχει εκτελεστεί και ότι η άδεια κατασκευής έχει χορηγηθεί για το συγκεκριμένο επενδυτικό σχέδιο πριν από την ημερομηνία χορήγησης της μεμονωμένης ενίσχυσης.
5.
Οι ενισχύσεις καλύπτουν τις ακόλουθες επιλέξιμες δαπάνες:
α) δαπάνες για την κατασκευή, απόκτηση, συμπεριλαμβανομένης της χρηματοδοτικής μίσθωσης, ή βελτίωση ακινήτων·, συμπε­ ριλαμβανομένων επενδύσεων στην παθητική εσωτερική ενσυρμάτωση ή στη δομημένη καλωδίωση για δίκτυα δεδομένων και, αν είναι αναγκαίο, στο βοηθητικό τμήμα του παθητικού δικτύου στην ιδιωτική έκταση εκτός του κτιρίου, ενώ οι δαπάνες που σχετίζονται με την αγορά γης είναι επιλέξιμες μόνο στον βαθμό που δεν υπερβαίνουν το 10 % των συνολικών επιλέξιμων δαπανών της σχετικής πράξης· β) δαπάνες για την αγορά ή τη χρηματοδοτική μίσθωση με δυνατότητα αγοράς μηχανημάτων και εξοπλισμού, μέχρι το ύψος της αγοραίας αξίας του περιουσιακού στοιχείου·